Tidligere praksis etter Grunnloven var at kongen åpnet såkalte ordinære (ordentlige) storting om høsten og så oppløste tinget på våren. Om det da var behov for å samle stortingsrepresentantene til møte i sommerperioden, ble det innkalt ekstraordinært (overordentlig) storting. Etter hvert blei det vanlig å utsette den formelle oppløsningsseremonien til en dag eller to før påfølgende åpningsseremoni. Dermed var det ikke behov for overordentlige samlinger. Fra 1990 tok en konsekvensen av dette og avvikla oppløsningsseremonien. Et storting er nå formelt samla fram til det neste åpnes av kongen.